"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse.
Nagu tavaliselt toob saate teieni misjoniühendus One Way Mission.
Tapani Suonto õpetab täna teemal "Käi vaimus".
Enne seda intervjueerib Aki Miettinen One Way Missioni Uganda töö juhti
pastor Wilson Sentongo't.
- Tere tulemast saatesse! - Aitäh.
- Said kristlaseks 1971. aastal, kui Ugandas tuli võimule Idi Amin.
Kuidas sinu noore kristlase elu pärast seda kulges?
- Olin siis 27-aastane. 1972 läksin Piiblikooli Keenias.
1975 alustasin Mubendes teenistust.
Evangeeliumi kuulutamine polnud lihtne.
- Kas Amini tõttu? - Jah.
1975-1977 oli tugev tagakius. Meid arreteeriti.
1978. a meid peeti kinni. Kannatasime palju.
Sealt viidi meid üle politseijaoskonda,
võeti ja põletati meie Piiblid ning viidi kinnisesse vanglasse.
Seal oli väga ohtlik. Nad võtsid meie riided ära.
Kuu aega olime riieteta, aga Jumal kaitses meid.
Vanglaelu oli pingeline, kuna süüa me ei saanud.
Jumal õnnistas vett ja me jõime 1,5 kuud ainult vett.
Vangis olime 91 päeva.
Nägin, kuidas ühes kõrvalkongis keegi tapeti.
Ütlesin Jumalale, et kui Ta mu elu säästab,
hoolitsen ma tapetud inimeste orvuks jäänud laste eest.
- Kas kartsid ka? - Jah.
Meid ähvardati vanglamüüride taga. Oli võimatu vapper olla.
Jumal oli meiega.
Keegi tuli öösel meie ust avama. Issand puudutas ust
ja see ei avanenud.
Teise kongi uks tehti lahti, inimesed viidi ära ja tapeti.
Olime vanglas väga aktiivsed. Kuulutasime evangeeliumi.
Pärast 1,5 kuu möödumist, anti meile vanglas Piiblid.
Vanglal olid omad Piiblid.
Nad arvasid, et Piiblis päästet pole, et Piiblid kuuluvad vaid
Anglikaani ja Katoliku kirikutele. Nad andsid Piiblid meile.
Kuulutasime evangeeliumi, vanglas sai 300 inimest päästetud.
Seejärel räägiti meist vanglakomisjonile,
et need, kes varem kuulutasid, teevad seda endiselt.
Elasime tavaliselt ülakorrusel, kuid ühel päeval olime allkorrusel,
kui komisjon meid ülakorrusele äkitselt kontrollima tuli.
- Rääkisid oma otsusest Jumala ees, et hoolitsed ellu jäädes orbude eest.
See sai aluseks sinu tänasele tegevusele.
- Jah. Alustasin 1979. aastal pärast sõda 5 lapsega.
Kaks neist lastest on täna arstid, üks on insener,
üks töötab Briti saatkonnas ja üks on õpetaja minu koolis.
- Sa olid vanglas 91 päeva. Miks sind vabastati?
- Meie vahistamise ajal oli Amin riigist välja sõitnud.
Kui ta tagasi tuli, läks üks advo- kaadist vend
talle evangeeliumi kuulutama.
Ta polevat teadnud, et kõik uuestisündinud inimesed on vahistatud.
Meid arreteeris peastaabi ülem, kes on siiani elus.
Kui ta tuli meid teisest linnast tapma,
juhtus autoõnnetus ja ta mõlemad jalaluud murdusid.
Kui kuulsime, et ta on teel meid tapma,
siis me kõik palvetasime ja paastusime,
jõime ainult vett ja Issand tegi kell 6 õhtul ime.
- Kuigi Amin oli tagakiusu taga, siis kui keegi temalt julgelt küsis,
miks inimesed vangis on, lasi ta vabaks sinu ja paljud teised.
- Meid oli 230 - 50 naist ja 180 meest.
- Seejärel hakkasid jälle evangeeliumi kuulutama.
- Alustasime põrandaaluseid kogudusi. 70 kogudust erinevais paigus.
Tagakius aga jätkus.
Palvetasime mägedes, dzhunglis, salaja garaazhides ja mujal,
kuid ärkamine püsis elus.
- Kui võrdleksid tagakiusuaega praegusega,
kas Issand oli tol ajal lähemal, kui nüüd rahuajal,
kui puuduvad ähvardused.
- Tean, et Jumal oli siis mulle lähemal.
Ta on isegi täna lähedal. Näen, et käib ärkamine.
Paljud saavad päästetud. Ugandas on 80% kristlasi.
Moslemeid on 9,6% ja teisi religioone 3,4%.
Sellest näeme, et kristlaste seas käib ärkamine.
Järgneb Tapani Suonto õpetus "Käi vaimus!"
Loen Apostlite tegude 20. peatükist, alates salmist 9.
"Aga üks noormees, Eutühhos nimi, istus aknalaual,
ja kui Paulus pikalt arutles, jäi ta raskelt magama.
Magades kukkus ta kolmandalt korruselt alla
ja tõsteti üles surnuna.
Aga Paulus läks alla ja heitis ennast tema peale,
haaras tal ümbert kinni ja ütles: "Ärge käratsege, tal on ju hing sees."
Siis ta läks jälle üles ja murdis leiba ja sõi
ning kõneles kaua, kuni hommikuni. Siis asus Paulus teele,
aga poiss viidi ära elusana ja oldi suuresti lohutatud."
See on üsna eriline sündmus.
Miks Paulus poisi ümbert kinni haaras?
Miks ta ei lasknud oma käsi alla ja teda surnuist üles ei äratanud?
Piibel ju ütleb, et ta oli surnud.
Miks ta ei õhutanud noormeest Jeesuse Kristuse nimel püsti tõusma?
Kas Paulus oli nii osav arst, et teadis ilma läbivaatuseta,
et poisil pole ajuverejooksu ega koljuluumurdu.
Ükski arst ei suudaks tänagi panna sellist diagnoosi mõne sekundiga.
Kuidas Paulus teadis, et kõik oli hästi?
Usun, et Paulus võttis poisi sülle palvetades
ja hüüdis südames Jumalat appi, sest olukord oli dramaatiline.
Paulus koges vaimus, et kõik on hästi.
Püha Vaim ilmutas talle, et ta ei muretseks;
poiss ärkab kohe üles ja on täiesti terve.
Nii rahustas Paulus teisi ja jätkas õpetamist
nagu poleks midagi juhtunud.
Peagi ütles Paulus: "Ja nüüd vaata, ma lähen vaimus seotuna Jeruusalemma,
teadmata, mis mulle seal võib juhtuda peale selle,
mida Püha Vaim mulle igas linnas tunnistab,
et mind ootavad ahelad ja viletsused."
Paulus rääkis taas asju, mida koges ja teadis oma vaimus.
Apostlite tegude 16. peatükk:
"Ja nemad läksid läbi Früügia- ja Galaatiamaa,
sest Püha Vaim oli keelanud neil sõna rääkimast Aasias."
Kurat ega maailm ei takistanud neid,
vaid Püha Vaim.
Püha Vaimu plaan erines Pauluse omast.
Püha Vaim sekkus olukorda ja Paulus teadis vaimus,
et Püha Vaim liigub.
"Kui nad jõudsid Müüsiani, püüdsid nad matkata Bitüüniasse,
aga Jeesuse Vaim ei lubanud."
Taas mõistis Paulus oma vaimus, mida Jeesus tahab
ja kuidas Jeesus olukorda sekkus, kuigi ta oli ise teisiti planeerinud.
Jumala kogudus ja kogu maailm liigub raskete aegade suunas.
Teame seda oma vaimus.
Püha Vaim tunnistab kõikjal, et tulevik pole nii kerge,
kui viimastel aastakümnetel.
Rasked ajad võivad olla ka õnnistuseks,
kui elame üha lähemal Jeesusele ja käime vaimus.
Jeesus saatis Püha Vaimu igaühele meist jõuks, abiks
ja tarkuseks, kui meie enda varudest ei piisa.
Ta tuli, et saaksime hakkma, kui meie mõistus on otsas.
Püha Vaim aitab meid väga argistes asjades,
erinevates olukordades, kuhu ootamatult satume.
Nagu Paulus ja kolmandalt korruselt alla kukkunud poiss.
Kord läksin bussiga Soomes üht tiimi Tamperele viima,
ei ilmunud kohale üks mees, kes oli lubanud tulla.
Mind valdas sisemine konflikt: kas minna või oodata?
Kui südames küsimuse esitasin, teadsin oma vaimus,
et ta tuleb.
Ootasime ja kui käivitasime lõpuks bussi, kus oli 40-50 inimest,
ilmus mees nurga tagant seljakotiga nagu Püha Vaim oli rääkinud.
Kord oli üks inimene meie seast lahkumas.
Ta oli minu jaoks tähtis abiline ja tugi.
See oli mulle väga raske. Sellest on kaua aega möödas.
Tookord tundus see karmi kaotusena.
Mõtlesin selle üle murelikult ja Püha Vaim ütles, et ta ei lähe,
nagu minagi ei lahku.
Olin hämmingus, kuid nii see läks: ta ei läinudki ära,
kuigi oli seda kavatsenud ja olukord nägi vastav välja.
Olin kord suures kaoses, paljud asjad elus kokku varisemas.
Probleeme oli rohkem, kui suutsin mõelda.
Keset kaost tundsin äkitselt vaimus,
et kõik on hästi. Väga eriline olukord oli.
Minu meelest oli kõik halvasti, kuid samas lohutas Püha Vaim:
"Tapani, kõik on hästi."
Asjad lahenesid üksteise järel iseenesest ja mure oli asjatu.
Kord ründas üks inimene meie tööd ja eriti mind.
Ta oli kogunud enda ümber mõned usklikud end toetama.
Ta oli nartsissist ja võitlesime selle nartsissistliku isiksushäirega
inimese probleemidega.
Korraldasime koosoleku, kuhu kutsusime grupi inimesi,
et olukorda lahendada ja uurida, milles asi.
Üks kohalolnud meestest rääkis mulle hiljem,
et niipea, kui ta toda inimest nägi, tajus ta, et too on täiesti mäda.
Vaimus nägi see sõber kogu olukorda,
kuigi me polnud veel millestki rääkinud.
Ta teadis vaimus, milles asi.
Vahel võib koguduses esineda olukordi,
kus enam ei teata, kes räägib tõtt ja kes mitte.
Neid olukordi tekib eelkõige siis, kui liigub palju inimesi.
Meiegi töös on aastate jooksul liikunud tuhandeid erinevaid inimesi,
nende seas ka nartsissiste ja psühhopaate.
Kui meil on inimestena raske teada, milles asi ja kes räägib tõtt,
siis on Püha Vaim, keda keegi ei suuda petta.
Mitte ainult iidsel apostlite ajal,
vaid tänapäevalgi kogevad inimesed vaimus asju, mida Püha Vaim ilmutab.
See kaitseb ja hoolitseb meie eest, kui ümberringi valitseb torm.
Püha Vaim on tõe vaim. Ta läkitati appi sulle ja kogudusele.
Peame järjest rohkem Temast sõltuma.
Püha Vaimu ei läkitatud vaid Pauluse, Johannese
või Aki Miettineni jaoks. Ta läkitati sinu jaoks, sulle appi.
Püha Vaim tahab rääkida sinu südames, nõu anda ja aidata,
julgustada ja lohutada.
Kord oli üks naine raskelt haige ja paljud prohveteerisid talle,
kuidas Jumal ta terveks teeb ja käskisid tal mitte muretseda.
Aga seda ei juhtunud. Olukord läks aina hullemaks.
Naine oli usklik ja suures hämmingus.
Ta kannatas palju ja lebas kord nõrgana haiglas,
kui tema juurde tuli üks pastor, kes nägi naise olukorda vaimus
ja ütles talle rahulikult: Jeesus tahab sind nüüd koju võtta.
Oled head võitlust võidelnud ja sul on aeg koju minna.
Nii juhtuski. Vist isegi järgmisel päeval.
Naine uinus ja pääses Jeesuse juurde.
Tihti on nii, et kui keegi on haige, prohveteerivad paljud tervenemist,
kuna miski muu ei saa ju olla Jumala tahtmine.
Surma peetakse kuradi võiduks ja Jumala kaotuseks
ning mõeldakse, et see ei saa kunagi olla Jumala mõte ega tahe.
Kord teadis Paulus vaimus, et ta enam ei ela, vaid sureb pea.
"Sest mind valatakse juba joogiohvrina
ja minu lahkumisaeg on käes".
Ta teadis vaimus, et on aeg surra.
"Olen võidelnud head võitlemist, lõpetanud elujooksu, säilitanud usu.
Nüüd on mulle valmis pandud õiguse pärg, mille Issand,
õiglane kohtumõistja, oma päeval mulle annab."
Paulus teadis seda kõike vaimus. Ta teadis, et oli teel koju
ja seal ootas teda õnnistatud uus tulevik.
Seda rääkis ta ka kogudusele.
Olin vaid paar aastat usus olnud, kui lugesin kristlikust ajalehest
kursusest nimega "HEK", mis oli tol ajal
isikliku evangeliseerimise kool.
Kuulutuses teatati kursusest, kus koolitatakse inimesi läbi viima
isikliku evangeliseerimise kooli.
Ma polnud veel kooliski käinud ja arvasin, et see ei puuduta mind.
Kuid tundsin sisemiselt vaimus midagi veidrat.
Nagu keegi oleks õhutanud mind sellele kursusele minema.
Otsustasin, et see ei puuduta mind.
Kuid õhutus ja sisemine teadmine kasvasid
ning lõpuks olin närvis, käisin edasi-tagasi
ja mõtlesin, mis mul viga on.
Siis mõistsin, et tegemist on Püha Vaimuga.
Palusin isal end kiiresti autoga Helsingi kesklinna sõidutada,
kuna pean sinna kursusele jõudma.
Nii tegin kursuse läbi ja see oli üks tähtis samm,
mis viis mind lähemale jumalariigi tööle.
Mõistsin, et pean Vaimus käima, kui Püha Vaim õhutab.
Pean usus ühe sammu tegema. See oli tolle päeva samm.
Sellele järgnesid teised, mis viisid lõpuks teele,
millest polnud varem mõelnudki.
Huvitav oli see, et polnud kuulnud kedagi sellisest kogemusest rääkimas.
Ma ei teadnud, et midagi sellist olemas on.
Vaatamata sellele, et olin alles noor kristlane,
teadsin sisimas, et see on Püha Vaim.
Vaimus käimine ja asjade vaimus kogemine
ei nõua, et meil oleks seljataga 30-40 aastat õilsat usuelu,
enne kui hakkame neid asju mõistma.
Jumal on nii suur, et suudab meile oma Vaimu kaudu rääkida
ja võime vaimus asju kogeda, kuigi oleme alles usuelu alguses.
Kord istusin ühel pargipingil, seegi juhtus mu nooruspõlves,
kaunil suveõhtul.
Pingi teise otsa istus keskealine naine.
Istusime veidi aega vaikselt, kuni naine küsis äkitselt:
sa oled ju usklik, eks?
Vastasin, et olin paari aasta eest usule tulnud.
Ta rääkis mulle oma muredest -
mees oli ta paari päeva eest maha jätnud, tal oli suur kriis.
Kui ta minu kõrvale istus, teadis ta vaid vaimus,
et tema kõrval istub usklik ja ta palus mul enda eest palvetada.
Palvetasime. Jumal tahtis õnnistada seda naist
ja kasutas selleks mind, noort usklikku.
Püha Vaim tegutseb imeliselt ja räägib pidevalt enda omadele.
Seepärast tahan öelda, et endiselt on olemas Püha Vaim,
kes tahab meid aidata ja kes on läkitatud sinu jaoks.
Tapani Suonto jätkab samal teemal nädala pärast.
Aitäh vaatamast!
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi